Diari Oficial de la Generalitat Valenciana


Sumari del DOGV 3125, del 19-11-1997 (1997/11807)

ORDRE de 24 d'octubre de 1997, de la Conselleria d'Agricultura, Pesca i Alimentació, per la qual es convoquen subvencions destinades a fomentar mètodes de producció agrària compatibles amb les exigències de protecció i conservació de zones especials de la Comunitat Valenciana (la Mola de Cortes).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3125

Data del DOGV
:   19-11-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11145


Data del document
:   24-10-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

3785 ORDRE de 24 d'octubre de 1997, de la Conselleria d'Agricultura, Pesca i Alimentació, per la qual es convoquen subvencions destinades a fomentar mètodes de producció agrària compatibles amb les exigències de protecció i conservació de zones especials de la Comunitat Valenciana (la Mola de Cortes). [97/X11609]
  
En el marc de la reforma de la política agrària comuna, en els reglaments 2.078/92/CEE i 746/96/CE s'estableix un règim d'ajudes destinades a fomentar mètodes de producció agrària compatibles amb la protecció del medi ambient i la protecció dels espais naturals.
  
En la Decisió de 19 de gener de 1995, de la Comissió de les Comunitats Europees, s'aproven els programes nacionals per a l'aplicació d'aquest règim d'ajudes a Espanya.
  
El programa de mesures específiques aplicables a zones seleccionades aprovat en aquesta decisió preveu parcs nacionals (desplegats en el Reial Decret 632/1995, de 21 d'abril), zones humides del conveni Ramsar, zones d'especial protecció de les aus (ZEPA, desplegades en el Reial Decret 928/1995, de 9 de juny) i zones especials seleccionades per comunitats autònomes.
  
Per mitjà d'aquesta ordre s'instrumenten les ajudes a zones especials seleccionades per aquesta comunitat autònoma que es finançaran amb fons de la Unió Europea, a través del FEOGA, secció Garantia, i de la Generalitat Valenciana.
  
L'objectiu principal d'aquestes ajudes és subvencionar determinades pràctiques que faciliten la conservació dels espais naturals afavorint les activitats tradicionals que n'han permès la preservació. A fi d'estimular aquestes pràctiques, cal compensar les rendes de qui se'n comprometa a l'execució d'algunes a través de les mesures que es preveuen ací.
  
Les pràctiques agràries subvencionades es detallen en aquesta ordre en forma de mesures, i se'n defineix l'àmbit d'aplicació de cadascuna. Cada una d'aquestes mesures reuneix una sèrie de compromisos valorats el compliment dels quals se subvenciona i que, sumats, donen la quantia de la prima per unitat de superfície.
  
En virtut d'això, i d'acord amb el que es disposa en l'article 35 de la Llei 5/1983, de 30 de desembre, del Govern Valencià, i en l'article 47.3 del text refós de la Llei d'Hisenda Pública de la Generalitat Valenciana, aprovada pel Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Primer
  
Convocar la concessió de subvencions per un import global màxim de 18.313.734 de pessetes, a càrrec del capítol IV de la secció 12, servei 01, i programa 714,50, línia 2066, dels pressupostos de la Generalitat Valenciana per a 1997. Les ajudes esmentades es promouen d'acord amb els reglaments 2.078/92/CEE i 746/96/CE.
  
Segon
  
Aprovar les bases per les quals es regirà aquesta convocatòria i que figuren com a annexos a aquesta ordre.
  
Tercer
  
En tot allò no regulat en aquesta ordre, caldrà ajustar-se al que es preveu en el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.
  
DISPOSICIONS FINALS
  
Primera
  
Es faculta el director general de Desenvolupament Rural i Producció Agrària per al desplegament i l'execució i es delega en ell per a la resolució aprovatòria i desestimatòria de les sol·licituds.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, es podrà interposar un recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició d'aquest recurs requerirà la comunicació prèvia a la Conselleria d'Agricultura, Pesca i Alimentació.
  
Tot això, d'acord amb el que es preveu en els articles 57 i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 24 d'octubre de 1997
  
La consellera d'Agricultura, Pesca i Alimentació,
  
MARIA ÀNGELS RAMÓN-LLIN I MARTÍNEZ
  
Annex I
  
Bases per les quals es regula la convocatòria de subvencions destinades a "Fomentar mètodes de producció agrària compatibles amb les exigències de protecció i conservació de zones especials de la Comunitat Valenciana".
  
Primera. Beneficiaris
  
Podran ser beneficiaris d'aquestes subvencions els titulars d'explotacions agropecuàries, els propietaris dels terrenys i les agrupacions d'agricultors, que disposen d'un representant mitjançant document legal específic (poder notarial), situats en les zones assenyalades en la base tercera, que es comprometen a realitzar alguns dels compromisos que constitueixen la mesura i que s'assenyalen en l'article següent.
  
Segona. Objecte i actuacions que es realitzaran
  
2.1 Les subvencions es destinaran a promoure mètodes de producció agrària compatibles amb la conservació de l'espai natural, en forma de mesures voluntàries en la Reserva Nacional de Caça de la Mola de Cortes, per un període mínim de cinc anys.
  
2.2 Serà objecte d'ajuda la mesura "conservació del paisatge i prevenció d'incendis en sistemes extensius de pasturatge", el contingut, la quantia i els compromisos de la qual figuren en l'annex II.
  
Tercera. Àmbit d'aplicació
  
L'àmbit d'aplicació serà la totalitat de la superfície de l'àrea d'influència de la Reserva Nacional de Caça de la Mola de Cortes, declarada per Llei 2/1973, de 17 de març (BOE núm. 69, de 21 de març). Aquesta àrea d'influència està constituïda per la totalitat de la superfície dels termes municipals següents: Cortes de Pallás, Millars, Bicorb, Teresa de Cofrents, Jarafuel, Jalance i Cofrents.
  
Quarta. Quantia de les ajudes
  
4.1 Als beneficiaris que es comprometen, pels períodes mínims indicats, a realitzar alguna de les actuacions previstes en la base segona, se'ls podrà concedir una prima anual que serà modulada d'acord amb les hectàrees afectades per la mesura.
  
4.2 Els imports màxims de les primes seran els que es fixen en l'annex II d'aquesta ordre, amb un màxim de 50.000 pessetes per hectàrea.
  
Cinquena. Sol·licituds i documentació
  
5.1 Les sol·licituds es formalitzaran en instància degudament emplenada, segons el model que figura com a annex d'aquesta ordre, i es dirigiran al director general de Desenvolupament Rural i Producció Agrària.
  
5.2 Les sol·licituds podran presentar-se en les oficines de la Conselleria d'Agricultura, Pesca i Alimentació, al c/ Amadeu de Savoia, 2, en el Servei Territorial de la Conselleria d'Agricultura, Pesca i Alimentació, en el c/ Gregorio Gea, 27 i en els altres llocs i formes a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.3 El termini de presentació d'instàncies serà d'un mes comptador a partir de l'endemà de la publicació d'aquesta ordre en el Diari Oficial de la Generalitat Valenciana.
  
5.4 L'admissió a tràmit d'una sol·licitud de subvenció no generarà cap compromís de concessió d'aquesta.
  
5.5 La documentació que han de presentar els interessats, juntament amb la instància, per sol·licitar les ajudes serà la següent:
  
a) Documentació acreditativa de la identificació del sol·licitant:
  
\* Persones físiques: còpia compulsada del NIF o del DNI.
  
\* Persones jurídiques o agrupació de persones físiques:
  
1- Còpia compulsada del CIF i dels estatuts de l'entitat o escriptura de constitució o qualsevol altre document admissible en dret que ho acredite.
  
Certificat de l'acta on conste l'acord de sol·licitar les ajudes i el nomenament del representant de l'entitat per a efectuar-ne la gestió.
  
Per al cas d'ajuntaments: acord del ple que aprova sol·licitar la subvenció.
  
b) Documentació acreditativa de la propietat dels terrenys o la titularitat de l'explotació de cada un dels titulars. Aquests aspectes es podran acreditar mitjançant alguns dels documents següents:
  
- Certificat municipal de cadastre, secció rústica.
  
- Certificat o nota simple de registre.
  
- Rebuts de l'impost sobre béns immobles de naturalesa rústica en els quals s'especifiquen superfície, polígon i parcel·la.
  
- Escriptures públiques en les quals s'especifiquen superfície, polígon i parcel·la.
  
- Document que acredite l'arrendament.
  
- Llicència d'aprofitament de pastures i autorització del propietari per a realitzar els compromisos per un temps igual o superior al de la subvenció.
  
- Qualsevol altre document admissible en dret.
  
c) Localització gràfica a escala suficient per a la situació de la parcel·la.
  
d) Còpia de la sol·licitud de certificació d'estar al corrent o exempt de les obligacions tributàries o amb la Seguretat Social, amb el segell de registre d'entrada de l'administració corresponent o autorització perquè la Conselleria ho puga sol·licitar en nom seu, segons el model que figura com a annex III d'aquesta ordre.
  
e) Imprès d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent, segons el model que figura com a annex IV d'aquesta ordre.
  
Sisena. Valoració i tràmit
  
6.1 Per a la concessió de l'ajuda es tindran en compte els criteris de valoració següents:
  
A - Per la localització:
  
A1 - Actuacions dins de la Reserva Nacional de Caça.
  
A2 - Actuacions en l'entorn de la Reserva Nacional de Caça i en la seua àrea d'influència fins una distància de 3 quilòmetres del límit de la Reserva Nacional.
  
A3 - Actuacions en la resta de l'àrea d'influència.
  
B - Pel sol·licitant:
  
B1 - Propietaris, arrendataris i titulars d'aprofitaments de pastures.
  
B2 - Ajuntaments propietaris de terrenys.
  
C - Per l'interès en la prevenció d'incendis forestals:
  
C1 - Inclòs en la xarxa d'àrees tallafocs.
  
C2 - No inclòs.
  
D - Per l'estat de conservació dels conreus:
  
D1 - Conreus actualment en producció o dedicats a la sembra de pasturatges anuals.
  
D2 - Terrenys destinats al conreu propi de les collites.
  
D3 - Antics conreus mantinguts per a millores cinegètiques.
  
6.2 Estudiades les sol·licituds, el director dels Serveis Territorials de València elevarà una proposta motivada al director general de Desenvolupament Rural i Producció Agrària.
  
6.3 Contra la resolució o denegació de concessió d'ajudes, les persones interessades podran interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptadors des de la publicació en el Diari Oficial de la Generalitat Valenciana, de conformitat amb el que es disposa en els articles 52 i següents de la Llei de la Jurisdicció Contenciosa Administrativa, després de la comunicació a la Conselleria d'Agricultura, Pesca i Alimentació, d'acord amb el que es disposa en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6.4 La sol·licitud es considerarà desestimada si la resolució no es produeix en el termini de tres mesos des de la finalització del termini de presentació d'instàncies.
  
6.5 Els beneficiaris de les subvencions podran renunciar expressament a aquestes en el termini de deu dies a partir de l'endemà de la publicació de la resolució de concessió.
  
Setena. Obligacions dels beneficiaris
  
7.1 Els beneficiaris de les subvencions hauran d'acreditar, en el termini màxim de 15 dies hàbils, comptadors a partir de l'endemà de la notificació de la resolució de concessió d'ajudes, que es troben al corrent o exempts de les obligacions tributàries i amb la Seguretat Social, en els termes que disposa l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.96), llevat de les excepcions previstes en l'article 3 d'aquesta ordre.
  
7.2 Quan es realitzen pagaments en exercicis posteriors al de la concessió, l'acreditació prevista en el paràgraf anterior haurà de fer-se referida, a més, al moment de l'expedició de les primeres ordres o propostes de pagament que tinguen lloc en els exercicis posteriors següents.
  
7.3 Trobar-se en la situació que legitima la concessió, en el moment de rebre la subvenció.
  
7.4 Complir els requisits i les condicions que comporta la concessió o el gaudi de l'ajuda.
  
7.5 El sotmetiment a les actuacions de control financer que corresponen a la Intervenció General en relació amb les subvencions i ajudes concedides.
  
7.6 Comunicar, en qualsevol moment de la vigència de l'expedient, altres ajudes públiques sol·licitades o concedides per al mateix projecte.
  
7.7 No tenir deutes pendents amb la Generalitat Valenciana.
  
7.8 Els beneficiaris subscriuran un contracte amb la Generalitat Valenciana en què es farà constar l'ajuda concedida i les condicions establides en la resolució de concessió.
  
Els beneficiaris quedaran obligats al compliment de les condicions establides d'acord amb els compromisos que comporta cada una de les mesures. L'incompliment d'aquestes condicions donarà lloc a l'anul·lació de la concessió o reducció de l'ajuda concedida i, si s'escau, al reintegrament de les quantitats que corresponguen.
  
Vuitena. Procediment de pagament i justificació de les actuacions realitzades
  
8.1 Els serveis tècnics de la Conselleria d'Agricultura, Pesca i Alimentació efectuaran un control estacional i un seguiment tant del compliment dels compromisos corresponents a les mesures a què s'aculla cada beneficiari, com del benefici ambiental que en resulte de l'aplicació.
  
8.2 Una vegada verificat el compliment dels compromisos de cada mesura subvencionada, el director dels Serveis Territorials de València emetrà el certificat corresponent, únic requisit necessari per al cobrament de les primes per part del beneficiari.
  
8.3 El pagament s'efectuarà després que un tècnic competent certifique el compliment d'allò convingut.
  
Novena. Reintegrament de quantitats
  
9.1 De conformitat amb el que s'estableix en l'article 47.9 del text refós de la Llei d'Hisenda Pública de la Generalitat Valenciana, procedirà el reintegrament de les quantitats percebudes i l'exigència de l'interès de demora des del moment del pagament de l'ajuda en els casos següents:
  
a) Incompliment de l'obligació de justificació.
  
b) Obtenir la subvenció sense complir les condicions que s'hi requereixen, en el moment d'efectuar-se el cobrament de la subvenció.
  
c) Incompliment de la finalitat per a la qual es va concedir la subvenció.
  
d) Incompliment de les condicions imposades als beneficiaris amb motiu de la concessió de la subvenció.
  
9.2 Igualment, en el supòsit que l'import de la subvenció, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que s'ha de desenvolupar, procedirà el reintegrament de l'excés obtingut sobre el cost de l'activitat desenvolupada, quan la subvenció principal siga de la Generalitat Valenciana.
  
Annex II
  
Mesura de conservació del paisatge i prevenció d'incendis en sistemes extensius de pasturatge.
  
Aquesta mesura serà aplicable, durant cinc anualitats, en la totalitat de la superfície dels termes municipals afectats per la Reserva Nacional de Caça de la Mola de Cortes, constituïda per mitjà de la Llei 2/1973, de 17 de març (BOE núm. 69, de 21 de març).
  
Podran acollir-s'hi les explotacions que renuncien a l'ús d'herbicides i complisquen algun dels compromisos següents:
  
Compromís 1
  
Es realitzarà una esbrossada mecanitzada el primer i el cinquè any; els anys intermedis s'efectuaran esbrossades parcials.
  
Tant l'esbrossada total del primer i el cinquè any com les parcials de la resta dels anys serviran per a donar continuïtat a àrees conreades, de manera que, unit a aquestes, servisquen com a línia de defensa davant d'incendis forestals, i garantiran, a més, la conservació de la vegetació d'interès.
  
Posat cas que l'esbrossada la realitzen els titulars d'aprofitaments de pastures per a la regeneració de pastures tendres, la unitat mínima serà d'1 hectàrea.
  
El compromís 1 s'aplicarà en parcel·les de matolls, amb pendents màximes inferiors al 20%. Els matolls hauran de tenir una alçària superior a 50 centímetres i cobrir més del 50% de la superfície de la parcel·la. Aquest compromís pot ser sol·licitat en parcel·les d'antics conreus abandonades i que no hagen de ser llaurades o recuperades.
  
Compromís 2
  
Es faran dues llaurades com a mínim. Primer es llaurarà i després se sembrarà amb gramínies o lleguminoses. La superfície destinada a aquesta finalitat ha de ser igual els cinc anys, però se'n podrà canviar la ubicació.
  
El compromís 2 s'aplicarà a grans superfícies dedicades a conreus anuals (cereals, gira-sol, etc.), en les quals l'agricultor destinarà parcel·les perimetrals a conreus de "fre". L'agricultor, en lloc de deixar guaret, conrearà aquestes parcel·les i en renunciarà a la collita amb la finalitat que la fauna s'hi alimente i no penetre a les zones on sí que farà la collita. L'ajuda correspon únicament a les parcel·les de fre.
  
També poden acollir-se a l'ajuda xicotets agricultors que limiten amb altres zones de conreus més extensos o parcel·les destinades a conreus cinegètics.
  
En el cas que el sol·licitant de l'ajuda haja estat un ramader, les parcel·les per a les quals se sol·licita l'ajuda podran ser pasturades per bestiar domèstic. El ramader haurà de disposar de la llicència d'aprofitaments de pastures, autorització del propietari i els ramats estaran sotmesos als controls veterinaris obligatoris.
  
Compromís 3
  
Es farà llaurada segons les corbes de nivell i poda de conservació; anualment es llaurarà en primavera o tardor amb les primeres pluges i es farà una poda de conservació mínima.
  
L'agricultor no ha de sol·licitar ni efectuar noves plantacions i s'abstindrà de collir excepte per a consum propi.
  
El compromís 3 s'aplicarà en parcel·les de conreus llenyosos (olivera, ametllers, garroferes i altres fruiters) parcialment abandonades, destinades al consum propi de la collita i en les quals l'agricultor no sol·licita indemnització per danys als conreus ocasionats per la caça major.
  
Compromís 4
  
Abans de la primera primavera, realitzarà o reposarà defensa dels arbres susceptibles de patir dany, mitjançant el tancament individual de cada peu o mitjançant el tancament de la totalitat de la parcel·la; la resta de les anualitats realitzarà els treballs de conservació del tancament i farà artiga de la vegetació que nasca en la base.
  
El compromís 4 s'aplicarà en parcel·les de conreus llenyosos (olivera, ametllers, garroferes i altres fruiters) actualment productives, en les quals l'agricultor continua el conreu amb la finalitat d'obtenir collita. La subvenció es concedeix per hectàrees de conreus defensats i en producció.
  
Compromís 5
  
Es realitzaran treballs de conservació de murs de subjecció de terrenys amb maçoneria en sec. Aquest compromís es pot sol·licitar juntament amb algun dels anteriors.
  
Per al càlcul de les ajudes, 20 metres lineals de mur d'1,5 metres d'alçària per 0,5 metres d'amplària (15 m3) equivalen a una hectàrea. Els murs es falcaran bé en la base.
  
El compromís 5 s'aplicarà en parcel·les de conreus llenyosos (olivera, ametllers, garrofers i altres fruiters).
  
Primes màximes concedides:
  
 Pessetes per hectàrea
  
Compromís 1 30.000
  
Compromís 2 50.000
  
Compromís 3 40.000
  
Compromís 4 15.000